**Ministru kabineta noteikumu projekta “Šaujamieroču un lielas enerģijas pneimatisko ieroču dezaktivēšanas apliecinājumu izsniegšanas un valsts nodevas maksāšanas apmērs un kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Lai pārņemtu Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk - Direktīva (ES) 2017/853), prasības Latvijas nacionālajos normatīvajos aktos, tika izstrādāts likumprojekts “Ieroču aprites likums”. Likumprojekta 58. panta ceturtā daļa paredz deleģējumu Ministru kabinetam noteikt šaujamieroču un lielas enerģijas pneimatisko ieroču dezaktivēšanas apliecinājuma izsniegšanas kārtību, dezaktivētā šaujamieroča reģistrēšanas kārtību, kā arī kārtību un apmēru, kādā maksājama valsts nodeva par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu. Ņemot vērā minēto, tika izstrādāts Ministru kabineta noteikumu projekts “Šaujamieroču un lielas enerģijas pneimatisko ieroču dezaktivēšanas apliecinājumu izsniegšanas un valsts nodevas maksāšanas apmērs un kārtība” (turpmāk - Projekts), kas pilnā apjomā atbilst Direktīvas (ES) 2017/853 prasībām attiecībā uz ieroču dezaktivēšanu. Projektam jāstājas spēkā 2018. gada 14. septembrī vienlaikus ar likumprojektu “Ieroču aprites likums” (TA-1624). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešams pārņemt Direktīvu (ES) 2017/853, lai nodrošinātu Latvijas ieroču aprites nosacījumu harmonizāciju ar citām Eiropas Savienības dalībvalstīm un Eiropas Ekonomikas Zonas valstīm arī jautājumā, kas skar ieroču dezaktivēšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ieroču un speciālo līdzekļu aprites likuma 53.1 panta trešo daļu Ministru kabinets 2017.gada 21.martā izdeva noteikumus Nr.154 “Šaujamieroču un lielas enerģijas pneimatisko ieroču dezaktivēšanas apliecinājumu izsniegšanas un valsts nodevas maksāšanas kārtība” (turpmāk – Noteikumi Nr.154).Izstrādātais projekts saistīts ar nepieciešamību Ministru kabinetam noteikt šaujamieroču un lielas enerģijas pneimatisko ieroču dezaktivēšanas apliecinājuma izsniegšanas kārtību, dezaktivētā šaujamieroča reģistrēšanas kārtību, kā arī kārtību un apmēru, kādā maksājama valsts nodeva par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu, atbilstoši dotajam deleģējumam Ieroču aprites likumā (58.panta ceturtā daļa) (TA-1624).Lai izpildītu Ministru kabinetam doto uzdevumu, kas ir attiecināmas uz šaujamieroču un to būtiski sastāvdaļu marķēšanu, projektā ir paredzēts noteikt:1. šaujamieroču un lielas enerģijas ieroču dezaktivēšanas apliecinājuma izsniegšanas kārtību; 2. dezaktivētā šaujamieroča reģistrēšanas kārtību;3. valsts nodevas par šaujamieroča un lielas enerģijas pneimatiskā ieroča dezaktivēšanas apliecinājuma izsniegšanu maksāšanas kārtību un apmēru.Projekts pilnībā pārņem ar Noteikumiem Nr.154 noteikto ieroču dezaktivēšanas kārtību, kā arī paredz saglabāt valsts nodevas apmēru esošajā apmērā.Projekts paredz noteikt kārtību kādā reģistrē deaktivizētos šaujamieročus un proti Valsts policija vienas darba dienas laikā pēc ieroča dezaktivēšanas apliecinājuma izsniegšanas, Ieroču reģistrā izdara atzīmi par ieroča dezaktivēšanu, norādot arī ieroča dezaktivēšanas apliecinājuma numuru un izsniegšanas datumu.2018. gada 5. marta Komisijas īstenošanas regula (ES) 2018/337, ar kuru groza Īstenošanas regulu (ES) 2015/2403, ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami tehniskā aspektā daudz precīzāk izskaidro dezaktivēšanas tehniskā izpildījuma nianses. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības grupām un institūcijām Projekta tiesiskais regulējums tieši nemaina tiesības un pienākumus, kā arī veicamās darbības, jo minētās darbības ieroču dezaktivēšanā jau tiek veiktas. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada administratīvo slogu, jo minētās darbības ieroču dezaktivēšanā jau tiek veiktas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Ieroču aprites likums” (VSS-322) |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija | Projekts tiks virzīts pēc likumprojekta „Ieroču aprites likums” izskatīšanas Saeimā otrajā lasījumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2017. gada 17. maija Direktīva (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli. (direktīva jāpārņem nacionālajos normatīvajos aktos līdz 2018. gada 14. septembrim). 2015. gada 15. decembra Komisijas īstenošanas regula (ES) 2015/2403 ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami. 2018. gada 5. marta Komisijas īstenošanas regula (ES) 2018/337 ar kuru groza Īstenošanas regulu (ES) 2015/2403, ar ko izstrādā kopīgas pamatnostādnes par dezaktivēšanas standartiem un metodēm, lai nodrošinātu, ka dezaktivētie šaujamieroči tiek padarīti neatgriezeniski neizmantojami.  |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts pirms izsludināšanas Valsts sekretāru sanāksmē tika ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību rakstveida izteikt savu viedokli par projektu līdz 2018. gada 25. jūlijam, kā arī pēc izsludināšanas Valsts sekretāru sanāksmē būs pieejams Ministru kabineta mājas lapā [www.mk.gov.lv](http://www.mk.gov.lv) . |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

Opolais

67075424, intars.opolais@vp.gov.lv

Lasmanis

67208420, janis.lasmanis@ekspertize.vp.gov.lv